গুলেন বারি সিনড্রোম: কম রান্না হওয়া মুরগির মাংস না খাওয়ার পরামর্শ অজিত পাওয়ারের

পুণে: মহারাষ্ট্র (Maharashtra), পুণেতে (Pune) বর্তমান সময় গুলেন বারি সিনড্রোম (জিবিএস) (Guillain-Barre Syndrome) মাথা চাড়া দিয়ে উঠেছে। ফলে খুব স্বাভাবিকভাবে আতঙ্ক তীব্র হচ্ছে। রাজ্যের উপ মুখমন্ত্রী অজিত পাওয়ার (Maharashtra Deputy Chief Minister Ajit Pawar) কম রান্না হওয়া মুরগি মাংস (Avoid Undercooked Chicken) না খাওয়ার পরামর্শ দিলেন। জিবিএস প্রাদুর্ভাবের সতর্কতায় তিনি এই রাজ্যবাসী এই পরামর্শ মানতে আবেদন জানিয়েছেন।

শনিবার সাংবাদিকদের প্রশ্নের উত্তরে তিনি বলেন, রাজ্যের মধ্যে পুণেতেই সব থেকে বেশি আক্রান্তের খোঁজ পাওয়া গেছে। সেই সঙ্গে তিনি বলেন, পোলট্রিতে মুরগি নিধনের কোনও প্রয়োজন নেই। তবে মানুষকে সচেতন হতে হবে। সম্প্রতি পুণের খাদকওয়াসলা বাঁধ এলাকায় জিবিএস-এর সংক্রামণ দেখা দিয়েছে।

আরও পড়ুন: রেলমন্ত্রী দেখা করলেন অমিত শাহের সঙ্গে, কোনও বিশেষ ঘোষণা?

এই সংক্রামণ জল দূষণের কারণে হয়েছে, নাকি মুরগি মাংস খাওয়ার থেকে হয়েছে তা স্পষ্ট নয়। জিবিএস সংক্রমণ, এবং দূষিত জল এবং খাবার, বিশেষ করে ক্যাম্পাইলোব্যাক্টর জেজুনি ব্যাকটেরিয়া ধারণ করে সংক্রামণ ঘটাতে পারে। ডাক্তাররাও পরামর্শ দেন যে খাবার ভালোভাবে রান্না করা উচিত। মন্ত্রী জানিয়েছেন, জিবিএস পরিস্থিতি নিয়ন্ত্রণে রয়েছে, এবং পোল্ট্রির মুরগি নিধনের প্রয়োজন নেই।

শনিবার একটি নতুন কেস রিপোর্ট করা হয়েছে, স্বাস্থ্য আধিকারিকদের মতে, রাজ্যে সন্দেহভাজন এবং নিশ্চিত জিবিএস সংক্রমণের মোট সংখ্যা ২০৮।